דודי שובל

**דודי שובל** (ידוע בכינוי **ONE LOVE**) (נולד ב-29 באוקטובר 1991) הוא אמן גרפיטי וציורי קיר ישראלי.

## ביוגרפיה
[ממוזער|250x250 פיקסלים|חתימה של ONE LOVE, [גבעת יונה]]
שובל למד בבית הספר מקיף ז' ברובע הקריה ("הסיטי") באשדוד. בצעירותו נחשף לתחום הציור דרך סדרות מונפשות ואהב לצייר דמויות אנימה, וחבר ילדותו, יאן, לימד אותו את יסודות הציור – רקעים, שליטה בכלי ואנטומיה. כשהיה בן 14, נחשף לתרבות ההיפ הופ, ובגיל 15 נחשף גם לאמנות הגרפיטי דרך רקדני ברייקדאנס שפגש בחוף הקשתות. באותו היום שנחשף לגרפיטי, קנה פחיות צבע בחנות טמבור וכתב את שמו בענק על קיר בבית הספר. בו בזמן, החל לצייר על קירות ברחובות רבים בתל אביב ובארץ. תחביבו היה למורת רוחם של הוריו, וכשאימו גילתה על כך וראתה אותו מרסס צבע על קירות – סולק מביתו. לדבריו, הפליליות שבציור הגרפיטי, היא זו שמשכה אותו לאמנות. שובל התלמד תחילה מרייטר (WRITER), אמן גרפיטי אשדודי ותיק, ומן האינטרנט והספרות. בהמשך למד במגמת אמנות בבית הספר, וכפרויקט גמר "הגיש" שני ציורי קיר שצייר במסדרונותיו – על אחד, אמנות, ועל השני – ונדליזם, ובעבודתו הסביר על ההבדל בין השניים.

את שירות החובה בצה"ל, מילא בגדוד צבר (432) בחטיבת גבעתי, במהלכו היה מפקד, ומאוחר יותר גם אמל"חיסט ביחידת רימון. הוא ראה את תפקידו, בין השאר, כתופר ציוד לחימה, כאמנות של ממש. לדבריו, בזכות שירותו הצבאי למד מוסר עבודה מהו. עם שחרורו מהשירות הסדיר ב-2013, הוריו קיבלו על עצמם את אהבתו לאמנות הגרפיטי. באותה השנה, הגיע לקשט בציורי גרפיטי את הפאב "DOPE" באזור התעשייה של אשדוד ובמהרה הפך למנהלו. המקום, המלא בציורי גרפיטי, זכה להצלחה ואירח אמנים רבים, ביניהם פלד, אורטגה, רביד פלוטניק (אז נֶצ'י נֶצ') ופישי הגדול.

כשהיה שובל בן 21, נתפס מרסס כתובת גרפיטי על תחנת אוטובוס ברובע י"א על ידי פקח מעיריית אשדוד. הפקח קרא למשטרה ולפקחי העירייה, ושובל מחק את הציור. שובל, שהיה אמור להיקנס בעקבות המעשה, הסביר להם שלא פעל בכוונה להשחית וסיפר להם על הרקע האמנותי שלו — הקנס והתיק הפלילי בוטלו, ושובל מונה לצייר הגרפיטי הרשמי של העירייה. במסגרת התפקיד, קיבל זכות חוקית לצייר על קירות המיועדים לגרפיטי בעיר, וקידם את ההשקעה העירונית בתחום.

שובל מרבה לשלב אלמנטים רבים מתרבות ההיפ הופ בציורי הגרפיטי שלו ומעביר סדנאות אמנותיות לבני נוער ב"בית אמנויות תרבות רחוב".

שובל קישט קירות רבים ברובע ו' בו מתקיימת תרבות היפ הופ ענפה – ביניהם קירות השימור של עץ השקמה בכניסה לרובע, בציור שנועד לבטא את התרבות האשדודית – עלייה ממדינות רבות, דתיים וחילונים וסמלים רבים ממנה, כגון כיכר המפרשים, חוף הים והנמל ואמנות ההיפ הופ הפורה בעיר.

שובל הוא יוזמו של פסטיבל ההיפ הופ "VAV" שהתקיים מדי שנה ברובע ו' ואליו מגיעים אמנים רבים מרחבי הארץ.

באפריל 2019 ערך את תערוכת אמנות הרחוב "חלק מהמשחק" לצד מבוא הדודאים במרכז הצעירים "כיוונים" באשדוד.

באוקטובר 2023 צייר קיר זיכרון בשדרות בני ברית פינת שדרות מנחם בגין ברובע ח' באשדוד להנצחת קורבנות טבח שבעה באוקטובר.

שובל חותם את יצירותיו בכינוי "ONE LOVE" ולסירוגין בשמו בלועזית.

## יצירותיו

### גלריה

קובץ:October 7 Memorial in Ashdod.jpg|קיר זיכרון ברובע ח' באשדוד לזכר קורבנות טבח שבעה באוקטובר
קובץ:Memorial graffiti for Inbar Haiman 01.jpg|קיר הנצחה לענבר הימן, אמנית הגרפיטי הידוע כ-"Pink", שנחטפה לעזה בטבח שבעה באוקטובר ונרצחה בשבי
קובץ:PikiWiki Israel 69373 old building in south tel aviv.jpg|קיר ברחוב ויטל, שכונת פלורנטין בדרום תל אביב
קובץ:עץ הפיקוס ליד המרכזון ברובע ו' באשדוד (1930).jpg|פסטיבל ההיפ הופ VAV ברובע ו' באשדוד
קובץ:Cat graffiti art by ONE LOVE (Dudi Shoval) at Kivunim Youth Centre.jpg|חתול במרכז הצעירים "כיוונים" באשדוד
קובץ:PikiWiki Israel 74173 yona hill yaffa.jpg|מפת אשדוד על קיר מגדל המים בגבעת יונה
קובץ:ONE LOVE graffiti art, Archie resturant, Delilah beach, Ashkelon.jpg|מסעדת ארצ'י ליד חוף דלילה באשקלון
קובץ:ONE LOVE graffiti art, DOPE club, Ashdod.jpg|מועדון "DOPE" באשדוד
קובץ:ONE LOVE graffiti art, Rova Dalet shopping centre, Ashdod.jpg|המרכזון ברחוב השייטים ברובע ד'
קובץ:ONE LOVE graffiti art, Rova Dalet shopping centre, Ashdod 2.jpg|המרכזון ברחוב השייטים ברובע ד'
קובץ:Graffiti Art on Yona Hill's water tower, November 2023.jpg|קישור=|מגדל המים בגבעת יונה, הכולל יצירות של שובל
קובץ:ONE LOVE graffiti art, Mevo HaDudaim street, Ashdod.jpg|קישור=|חתול ברחוב מבוא הדודאים ברובע ח' באשדוד
קובץ:Graffiti-decorated tetrapod with art by ONE LOVE (Dudi Shoval), Oranim Beach, Ashdod, November 2023 1.jpg|קישור=|טטרפוד בחוף אורנים באשדוד


## חיים אישיים
שובל נשוי להודיה. ב-2021 חזר להתגורר באשדוד לאחר שהתגורר כמה שנים בתל אביב.

## קישורים חיצוניים

### ראיונות וכתבות
* 
* 
* 
* 
* 

## ביאורים

## הערות שוליים

קטגוריה:אשדוד: אישים
קטגוריה:אמני גרפיטי ישראלים
קטגוריה:ציירים ישראלים
קטגוריה:בוגרי מקיף ז' (אשדוד)
קטגוריה:בוגרי המכון הטכנולוגי חולון HIT
קטגוריה:ישראלים שנולדו ב-1992